Diari Oficial de la Generalitat Valenciana


Sumari del DOGV 9169, del 08-09-2021 (2021/8998)

RESOLUCIÓ d'11 d'agost de 2021, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2021 les subvencions per a la supressió de barreres arquitectòniques per a persones majors.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9169

Data del DOGV
:   08-09-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8998


Data del document
:   11-08-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ d'11 d'agost de 2021, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2021 les subvencions per a la supressió de barreres arquitectòniques per a persones majors. [2021/8998]  
Mitjançant l'Ordre 8/2015, de 29 de desembre, de la Vicepresidència i Conselleria d'Igualtat i Polítiques Inclusives, s'estableixen les bases reguladores de la concessió de subvencions en matèria de serveis socials especialitzats de persones majors (DOGV 7691, 05.01.2016), d'ara endavant Ordre 8/2015.  
L'article 37 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, regula el catàleg de les prestacions del Sistema Públic Valencià de Serveis Socials, entre les quals s'inclouen les prestacions econòmiques destinades a promoure l'autonomia personal.  
El Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, estableix que la Vicepresidència i Conselleria d'Igualtat i Polítiques Inclusives exerceix totes les atribucions conferides per la Llei del Consell en l'àmbit de les competències que estableix l'article 3 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, que assigna a la Conselleria d'Igualtat i Polítiques Inclusives, entre altres, les competències en matèria de polítiques de prestació social, serveis socials, dependència i persones amb diversitat funcional, i la Direcció General de Persones Majors assumeix les funcions en matèria de promoció de l'envelliment actiu i prevenció de la soledat no triada, atenció social a persones majors i atenció residencial. Així mateix, l'article 15 del Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives estableix en el seu article 15 que la Direcció General de persones majors és competent per a gestionar les prestacions públiques, programes i serveis així com promoure l'autonomia personal de les persones majors.  
  
Aquestes subvencions no precisen la notificació a la Comissió Europea, per no reunir tots els requisits de l'apartat 1 de l'article 107 del Tractat de Funcionament de la Unió Europea, en anar dirigides a persones físiques.  
De conformitat amb l'exposat, i les competències conferides pel Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives, així com l'article 160.4.b) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
Convocar per a l'exercici 2021 les subvencions corresponents a prestacions econòmiques individualitzades per a la supressió de barreres arquitectòniques per a persones majors, regulades per l'Ordre 8/2015, en la modalitat de prestacions econòmiques individualitzades per a la supressió de barreres arquitectòniques per a persones majors.  
  
Segon. Condicions de la concessió de les subvencions  
1. El procediment de concessió d'aquestes subvencions es tramitarà en règim de concurrència competitiva.  
2. Per a obtindre la condició de persones beneficiàries de les subvencions regulades en l'Ordre 8/2015, s'hauran de complir els requisits establits en l'article 12, en atenció a la modalitat de subvenció de què es tracta, de l'esmentada ordre.  
  
Tercer. Criteris objectius d'atorgament.  
El criteri per a l'atorgament de les subvencions serà la renda per càpita de la unitat familiar de la persona sol·licitant, ordenada de menor a major.  
  
Quart. Quantia de la subvenció  
La quantia de la subvenció estarà en funció dels ingressos totals de la unitat familiar, del nombre de membres d'aquesta, del cost de l'activitat subvencionada i del mòdul màxim determinat en el present apartat, no podent excedir, en cap cas, d'aquest mòdul o del cost de l'activitat subvencionada. Els ingressos totals de la unitat familiar es computaran conformement al barem establit en l'ordre de bases. El mòdul econòmic màxim pel qual es regeixen aquestes prestacions per a l'eliminació de barreres arquitectòniques serà de 3.954,30 ?.  
  
  
Cinqué. Finançament de les subvencions  
1. D'acord amb la Llei 4/2020, de 30 de desembre, de pressupostos de la Generalitat per a l'exercici 2021, la dotació pressupostària, amb càrrec a la partida pressupostària 16.02.04, programa 313.60, Persones majors, ascendeix a l'import següent per línia de subvenció:  
Denominació: PEI de desenvolupament personal  
Línia de subvenció: S2736000  
Consignació pressupostària: 500.000,00 -  
Procedència i quantia dels fons: propis  
  
Sisé. Termini i lloc de presentació de les sol·licituds de subvenció.  
1. El termini comprendrà des de l'endemà de la publicació d'aquesta resolució en el Diari Oficial de la Generalitat Valenciana i fins a l'1 d'octubre de 2021.  
2. La sol·licitud de subvenció podrà ser formalitzada mitjançant l'emplenament i presentació de l'imprés de sol·licitud, conforme al model d'annex I d'aquesta resolució. Així mateix, s'inclou com a annex II el model de domiciliació bancària, i com a annex III l'autorització per a l'accés a dades de manera telemàtica.  
Aquest model de sol·licitud estarà a la disposició dels interessats en el portal de la Generalitat, https://sede.gva.es, accedint als apartats «Guia Prop», «Tràmits i serveis»  
3. Les sol·licituds, juntament amb la documentació requerida, que s'assenyala en l'article següent, es podran presentar en el registre d'entrada de les direccions territorials d'Igualtat i Polítiques Inclusives corresponents al municipi en el qual resideix el sol·licitant, sense perjudici de les formes previstes en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
En cas d'enviament per correu certificat, la presentació de la documentació en l'oficina de correus corresponent haurà d'efectuar-se en sobre obert, amb la finalitat que en la capçalera de la primera fulla de la documentació presentada es facen constar clarament el nom de l'oficina, data, lloc, hora i minut de l'admissió.  
Les sol·licituds de subvenció es podran presentar igualment per via telemàtica, a través de la seu electrònica de la Generalitat https://sede.gva.es (Procediments administratius) i en l'enllaç següent de la guia PROP http://www.gva.es/es/inicio/procedimientos'id\_proc=1509, mitjançant la signatura electrònica pròpia de la persona sol·licitant, la de la persona que la represente o, si escau, d'acord amb el que es preveu en l'article 12 de la Llei 39/2015, d'1 d'octubre, del procediment administratiu comú de les administracions públiques.  
  
Seté. Documentació que ha d'acompanyar la sol·licitud.  
1. La documentació a aportar per les persones sol·licitants és la següent:  
a) Sol·licitud segons model oficial que figura en l'annex I d'aquesta convocatòria, subscrita per la persona sol·licitant o pel seu representant, degudament emplenada íntegrament.  
b) Autorització expressa a la Vicepresidència i Conselleria d'Igualtat i Polítiques Inclusives, inclosa en l'annex III de la sol·licitud, perquè aquesta comprove les dades d'identitat de la persona sol·licitant i dels altres membres de la unitat familiar i, si fa el cas, de residència. En el cas que la unitat familiar estiga composta per més d'un membre, haurà de presentar-se l'indicat annex III subscrit per cadascun dels membres que la componen.  
No obstant això:  
- Si de la comprovació efectuada resultara alguna discordança amb les dades facilitades per la mateixa persona interessada, l'òrgan instructor estarà facultat per a realitzar les actuacions escaients per a aclarir-la.  
- Si la persona sol·licitant no presta el seu consentiment, haurà d'aportar fotocòpia compulsada del document nacional d'identitat, passaport o número d'identificació d'estranger, segons siga procedent.  
c) Certificat de convivència emés per l'ajuntament de residència.  
  
d) Autorització expressa a la Vicepresidència i Conselleria d'Igualtat i Polítiques Inclusives, inclosa en l'apartat D de l'annex I de la sol·licitud, per a poder accedir a les dades personals de la persona sol·licitant i dels altres membres de la unitat familiar, obrants en els fitxers de l'administració tributària i de la Seguretat Social, als únics efectes de comprovar el compliment dels requisits exigits en la present convocatòria. En el cas que la unitat familiar estiga composta per més d'un membre, haurà de signar-se l'indicat annex per cadascun dels membres que la componen.  
e) Declaració responsable de no estar incursa en cap prohibició per a obtindre la condició de persona beneficiaria, assenyalades en l'article 13 de la Llei 38/2003, de 17 de novembre, general de subvencions, i del compliment d'obligacions de reintegrament de subvencions que, si fa el cas, se li hagueren exigit, inclosa en l'apartat C de la sol·licitud. En cas que no es preste consentiment, haurà de presentar-se fotocòpia compulsada de l'última declaració de l'impost sobre la renda de les persones físiques (IRPF) referida als ingressos de la unitat familiar o, en defecte d'això, haurà d'aportar certificat negatiu de declaració i certificat acreditatiu de la pensió rebuda per la persona sol·licitant.  
  
f) Informe mèdic sobre la situació de la persona sol·licitant o certificat de minusvalidesa.  
g) Informe social.  
h) Pressupost de les adaptacions a realitzar.  
i) Justificació de la propietat de l'habitatge o l'autorització del propietari/a per a realitzar les reformes.  
j) Permisos municipals, si fa el cas.  
k) Model de domiciliació bancària degudament emplenat, segons model de l'annex II d'aquesta convocatòria.   
2. Quant a l'ús i protecció de les dades contingudes en aquesta documentació, haurà d'estar-se al que es disposa en la Llei orgànica 3/2018, de 5 de desembre, de protecció de dades personals i garantia dels drets digitals.  
  
Huité. Termini de resolució i notificació  
1. El termini màxim per a resoldre i notificar les resolucions serà de sis mesos comptats a partir de l'endemà de la publicació de la convocatòria.  
2. En els casos en què haja de requerir-se de les persones interessades l'esmena de deficiències i/o l'aportació de documents, el termini determinat en l'apartat anterior s'entendrà suspés durant el transcurs del temps que vaja entre la notificació del requeriment i el seu efectiu compliment per la persona beneficiaria o, en defecte d'això, pel transcurs del termini concedit.  
3. Excepcionalment, podrà acordar-se l'ampliació d'aquests terminis en els supòsits contemplats en la normativa bàsica de procediment administratiu comú de les administracions públiques.  
4. Transcorregut el termini màxim per a resoldre sense que s'haja notificat resolució expressa, les sol·licituds hauran d'entendre's desestimades per silenci administratiu, de conformitat amb el que es disposa en l'article 25 de la Llei 39/2015.  
Tot això, sense perjudici que subsistisca l'obligació legal de l'Administració de resoldre expressament sobre la petició formulada.  
5. La resolució de les subvencions es notificarà a les persones interessades, ajustant-se al que es disposa en els articles 40 i següents de la Llei 39/2015. La pràctica d'aquesta notificació s'ajustarà a les disposicions contingudes en els citats articles.  
  
Nové. Recursos contra la resolució  
Les resolucions de concessió dictades pels òrgans competents de la conselleria competent en matèria de serveis socials especialitzats a persones majors, en la seua modalitat de prestacions econòmiques individualitzades per a l'eliminació de barreres arquitectòniques, posaran fi a la via administrativa, i contra elles, de conformitat amb els articles 123 i 124 de la Llei 39/2015, es podrà interposar, potestativament, recurs de reposició davant el mateix òrgan que les haja dictades, en el termini d'un mes comptat des de l'endemà de la notificació; o bé, directament recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació, sense perjudici que puga interposar-se qualsevol altre que s'estime pertinent.  
  
  
Deu. Règim de deslliuraments de pagament  
El pagament de les subvencions se subjectarà al que es disposa en l'article 26.1.b de l'Ordre 8/2015, en la seua modalitat d'eliminació de barreres arquitectòniques, és a dir, contra presentació per part de la persona beneficiària, de la justificació que acredite el seu dret a la percepció de la subvenció.  
  
Onze. Termini de justificació  
El termini màxim de presentació de la justificació finalitzarà el dia 15 de novembre de l'any 2021.  
  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, a comptar des de l'endemà de la publicació, d'acord amb el que estableixen els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa; o, potestativament, recurs de reposició davant aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que estimen pertinente.  
  
València, 11 d'agost de 2021.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.